# ΕΛΛΗΝΙΚΗ ΔΗΜΟΚΡΑΤΙΑ

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ

 **Λιβαδειά 4 /7/2022**

**ΑΠΟΣΠΑΣΜΑ**

Από το πρακτικό της αριθμ.2022-12ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **66**

**ΘΕΜΑ : « Έκδοση ψηφίσματος διαμαρτυρίας σχετικά με την κατάσταση στο Γ. Ν. Λιβαδειάς»**

Στη Λιβαδειά σήμερα την 27η Ιουνίου 2022, ημέρα Δευτέρα και ώρα 19:30 μ.μ , συνήλθε σε  **τακτική** συνεδρίαση το Δημοτικό Συμβούλιο του Δήμου Λεβαδέων ύστερα από την από  **10672/23-6-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Απούσης της Προέδρου ,ο Αντιπρόεδρος του Δημοτικού Συμβουλίου κ. Φορτώσης κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τσετσμετζής Εμμανουήλ |
|  |  Μητάς Αλέξανδρος(αποχώρησε στο 1ο ΘΗΔ) | 2 |  Σάκκος Μάριος  |
|  | Δήμου Ιωάννης  | 3 | Καράβα Χρυσοβαλάντου Βασιλική (Βάλια)  |
|  | Αποστόλου Ιωάννης | 4 | Τζουβάρας Νικόλαος |
|  | Νταντούμη Ιωάννα | 5 | Γαλανός Κων/νος  |
|  | Μερτζάνης Κων/νος  | 6  | Πούλος Ευάγγελος  |
|  | Γιαννακόπουλος Βρασίδας (αποχώρησε στο 1ο ΘΗΔ) | 7 | Αρκουμάνης Πέτρος  |
|  | Σαγιάννης Μιχαήλ  | 8 | Μπράλιος Νικόλαος  |
|  | Πούλου Παναγιού (Γιώτα) (αποχώρησε στο 1ο ΘΗΔ) | 9  | Γερονικολού Λαμπρινή  |
|  | Καπλάνης Κων/νος  | 10  | Μπαρμπέρης Νικόλαος |
|  | Τόλιας Δημήτριος   | 11  | Χέβα Αθανασία (Νάνσυ)  |
|  | Φορτώσης Αθανάσιος | 12  | Σπυρόπουλος Δημοσθένης |
|  | Καράλης Χρήστος(αποχώρησε στο 1ο ΘΗΔ) | 13 | Παπαϊωάννου Λουκάς  |
|  | Κοτσικώνας Επαμεινώνδας(αποχώρησε στο 1ο ΘΗΔ) |   | Κατής Χαράλαμπος |
|  | Τσιφής Δημήτριος (αποχώρησε στο 1ο ΘΗΔ) |  | Οι οποίοι δεν παρευρέθησαν |
|  | Αλεξίου Λουκάς  |  | αν και κλήθηκαν νόμιμα |
|  | Καραμάνης Δημήτριος  |  |  |
|  | Τουμαράς Βασίλειος  |  |  |
|  | Πλιακοστάμος Κων/νος(αποχώρησε στο 1ο ΘΗΔ) |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Ο Αντιπρόεδρος του Δημοτικού Συμβουλίου είπε στα μέλη του Δημοτικού Συμβουλίου ότι με την 64/2022 Απόφαση , ομόφωνα κρίθηκε το κατεπείγον του εν λόγω θέματος και αποφασίσθηκε η συζήτησή του ως εκτός ημερήσιας διάταξης θέμα.

Στη συνέχεια έδωσε τον λόγο στον κ. Καραμάνη επικεφαλή της παράταξης «Αλλάζουμε Σελίδα» προκειμένου να αναλύσει το θέμα.

Ο κ. Καραμάνης ζήτησε να αναγνώσει το ψήφισμα ο δημοτικός σύμβουλος κ. Πλιακοστάμος (ιατρός στο Γ.Ν. Λιβαδειάς), ο οποίος γνωρίζει εκ των έσω την κατάσταση που επικρατεί στο Γ.Ν.Λιβαδειάς .

Λαμβάνοντας το λόγο ο κ. Πλιακοστάμος ενημέρωσε το Σώμα για τα προβλήματα που αντιμετωπίζουν οι γιατροί , οι νοσηλευτές αλλά και οι ασθενείς εξαιτίας των συνεχιζόμενων αποσπάσεων ιατρών προς τα νοσοκομεία γειτονικών νομών, αλλά και των ελλείψεων προσωπικού λόγω συνταξιοδοτήσεων του προσωπικού ,θέσεις που ουδέποτε μέχρι σήμερα έχουν καλυφθεί. Ακολούθως ανέγνωσε το παρακάτω ψήφισμα:

*Το Δ. Σ. του Δήμου Λεβαδέων*

*Λαμβάνοντας υπόψη τη συνεχιζόμενη απόσπαση για εφημερίες των νεφρολόγων στο νοσοκομείο Αμφίσσης ενώ δεν έχει προκηρυχθεί καν η θέση στο αντίστοιχο νοσοκομείο.*

*Την πρόσφατη απόφαση απόσπασης για εφημερίες παιδιάτρων στο νοσοκομείο Λαμίας και τη διαδοχική παραίτηση των συναδέλφων για λόγους που πρέπει να διερευνηθούν.*

*Την πρόσφατη απόφαση απόσπασης χειρουργών στα Κέντρα υγείας Διστόμου και αλιάρτου για καθημερινό ωράριο.*

*Την συνταξιοδότηση του ενός εκ των δύο ακτινολόγων χωρίς την προοπτική αντικατάστασης του.*

*Τη μη πλήρη κάλυψη μηνιαίως σε εφημέρευση της ειδικότητας αναισθησιολόγου για ολόκληρο το μήνα και ως εκ τούτου την απώλεια της χειρουργικής εφημέρευσης σε ολόκληρη την Περιφερειακή ενότητα Βοιωτίας.*

*Τη μη πρόσληψη καινούργιων νοσηλευτών προς κάλυψη οργανικών θέσεων και τη λήξη της θητείας των επί σύμβαση ορισμένου χρόνου.*

*Αποφασίζει:*

*Να ζητήσει την εξασφάλιση από τη διοίκηση του γενικού νοσοκομείου Λιβαδειάς της ασφαλούς εφημέρευσης και λειτουργίας όλων των υποστελεχωμένων τμημάτων και φυσικά τη μη περαιτέρω υποβάθμιση άλλων τμημάτων.*

*Να αιτηθεί της παύσης κάθε μετακίνησης ή απόσπασης ιατρών από το νοσοκομείο Λιβαδειάς προς οποιαδήποτε άλλη υγειονομική δομή.*

*Να γίνουν οι απαραίτητες άμεσες ενέργειες από τις αρμόδιες αρχές της 5ης ΥΠΕ και του υπουργείου υγείας για την παραμονή του υπό συνταξιοδότηση ακτινολόγου ο οποίος δεδηλωμένα επιθυμεί τη συνέχεια της παραμονής του.*

*Να αιτηθεί επίσπευση των διαδικασιών εγκατάστασης του καινούργιου αξονικού τομογράφου αλλά και επαναλειτουργία του τμήματος μαστογραφίας.*

Ακολούθως ο Αντιπρόεδρος κάλεσε τους δημοτικούς συμβούλους να ψηφίσουν σχετικά

 Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και ειδικότερατης παρ. 5 του άρθρου 74 του Ν. 4555/2018
* το ψήφισμα που κατατέθηκε
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος

Το Δημοτικό Συμβούλιο του Δήμου ΛΕΒΑΔΕΩΝ :

*Ζητά την εξασφάλιση από τη διοίκηση του γενικού νοσοκομείου Λιβαδειάς της ασφαλούς εφημέρευσης και λειτουργίας όλων των υποστελεχωμένων τμημάτων και φυσικά τη μη περαιτέρω υποβάθμιση άλλων τμημάτων.*

*Αιτείται της παύσης κάθε μετακίνησης ή απόσπασης ιατρών από το νοσοκομείο Λιβαδειάς προς οποιαδήποτε άλλη υγειονομική δομή.*

*Ζητά να γίνουν οι απαραίτητες άμεσες ενέργειες από τις αρμόδιες αρχές της 5ης ΥΠΕ και του υπουργείου υγείας για την παραμονή του υπό συνταξιοδότηση ακτινολόγου ο οποίος δεδηλωμένα επιθυμεί τη συνέχεια της παραμονής του.*

*Αιτείται την επίσπευση των διαδικασιών εγκατάστασης του καινούργιου αξονικού τομογράφου αλλά και επαναλειτουργία του τμήματος μαστογραφίας.*

**Η απόφαση πήρε τον αριθμό 66**

**Ο Αντιπρόεδρος του Δ.Σ.**

Φορτώσης Αθανάσιος

 **ΤΑ ΜΕΛΗ**

|  |  |
| --- | --- |
| Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
|  Μητάς Αλέξανδρος  |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης | κ.α.α ο Αναπληρωτής Δήμαρχος |
| Νταντούμη Ιωάννα |  |
| Μερτζάνης Κων/νος  |  ΑΛΕΞΑΝΔΡΟΣ ΜΗΤΑΣ |
| Γιαννακόπουλος Βρασίδας  |  |
| Σαγιάννης Μιχαήλ  |
| Πούλου Παναγιού (Γιώτα)  |
| Καπλάνης Κων/νος  |
| Τόλιας Δημήτριος   |
| Καράλης Χρήστος  |
| Κοτσικώνας Επαμεινώνδας  |
| Τσιφής  |
| Αλεξίου Λουκάς  |
| Καραμάνης Δημήτριος  |
| Τουμαράς Βασίλειος  |
| Πλιακοστάμος Κων/νος  |